Nafarroako Parlamentuko Mahaiak, 2013ko otsailaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Manu Ayerdi Olaizola jaunak aurkeztutako galdera, 2013rako aurrekontu orokorren proiektuan aurreikusita zeuden eta luzatutako 2012ko aurrekontuetan gauzatu ezin izan diren jarduketa eta proiektu zehatzei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Foru Araubideko Batzordean izapidetzea.

Iruñean, 2013ko otsailaren 4an

Lehendakaria: Alberto Catalán Higueras

GALDERAREN TESTUA

Atxiki gabeko foru parlamentari Manu Ayerdi Olaizolak, Legebiltzarreko Erregelamenduan ezarritakoaren babesean, ondoko galdera aurkeztu du, Nafarroako Gobernuko lehendakari Yolanda Barcina andreak Nafarroako Parlamentuko Foru Araubideko Batzordean ahoz erantzun dezan.

Ekonomia, Ogasun, Industria eta Enplegu Batzordeak 2013ko urtarrilaren 30ean egindako bilkuran, Nafarroako Gobernuko lehendakariorde Lourdes Goicoechea andreak birritan adierazi zuen Nafarroako Gobernuak ezin izan dituela abian jarri aurreikusita zituen zenbait ekintza eta proiektu garrantzitsu, 2013ko aurrekontuen proiektuan ageri zirenak, oposizioak ez duelako onetsi Nafarroako Foru Komunitatearen 2013rako Aurrekontu Orokorren proiektua eta, horrenbestez, 2012ko aurrekontu orokorrak luzatu direlako. Hona galdera:

• Nafarroako Gobernuko lehendakariordeak zer ekintza eta proiektu zehatz zituen gogoan agerraldia egin zuenean?

Iruñean, 2013ko urtarrilaren 31n

Foru parlamentaria: Manu Ayerdi Olaizola

